《题建安曹兄深居小稿 其二》
宋代·林希逸

伊昔君居里，宗师有大贤。字尝疑吕哑，诗怕为杨颠。

堪恨梁颓久，祇馀棹曲传。要令吟律细，但学紫阳仙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。